DĖL ŠILALĖS RAJONO SAVIVALDYBĖS ADMINISTRACIJOS SAVIVALDYBĖS GYDYTOJO PAREIGYBĖS APRAŠYMO PATVIRTINIMO

2022 m. gruodžio 12 d. Nr. DĮV-910

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 4 dalies 1 punktu, įgyvendindamas Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.1 papunkčiu, nuostatas, vykdydamas Šilalės rajono savivaldybės administracijos direktoriaus 2022 m. liepos 26 d. įsakymo Nr. DĮV-594 ,,Dėl Šilalės rajono savivaldybės administracijos pareigybių, kurias užimantiems asmenims reikia leidimų dirbti ar susipažinti su įslaptinta informacija, žymima slaptumo žyma „slaptai“, sąrašo sudarymo“ 3 punktą, atsižvelgdamas į Kvalifikacinius reikalavimus savivaldybės gydytojui, patvirtintus Lietuvos Respublikos sveikatos apsaugos ministro 2003 m. liepos 11 d. įsakymu Nr. V-446 ,,Dėl Kvalifikacinių reikalavimų savivaldybės gydytojui patvirtinimo“, Savivaldybės gydytojo pavyzdinius nuostatus, patvirtintus Lietuvos Respublikos sveikatos apsaugos ministro 2015 m. lapkričio 17 d. įsakymu Nr. V-1299 ,,Dėl Savivaldybės gydytojo pavyzdinių nuostatų patvirtinimo“:

1. T v i r t i n u Šilalės rajono savivaldybės administracijos savivaldybės gydytojo pareigybės aprašymą (pridedama).
2. P r i p a ž į s t u netekusiu galios Šilalės rajono savivaldybės administracijos direktoriaus 2021 m. sausio 11 d. įsakymą Nr. DĮV-36 ,,Dėl Šilalės rajono savivaldybės administracijos savivaldybės gydytojo pareigybės aprašymo patvirtinimo“.
3. N u r o d a u šį įsakymą paskelbti Šilalės rajono savivaldybės interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Gedeminas Sungaila